# data[].attributes.headline
Ιωάννα Κώσση

# data[].attributes.subject
Ιωάννα Κώσση

# data[].attributes.body
Γεια σας . Είμαι η Ιωάννα Κώσση. Είμαι νηπιαγωγός και φέτος εργάζομαι στο 5ο Νηπιαγωγείο Ελευθερίου Κορδελιού μαζί με τις αγαπημένες μου συναδέλφισσες και φίλες, την Αγγελική και την Στεφανία. Χαίρομαι που αποτελώ μέλος αυτής της ομάδας και που μου δόθηκε η ευκαιρία να ασχοληθώ με αυτό το τόσο σημαντικό και ενδιαφέρον θέμα της κλιματικής αλλαγής. Πιστεύω πως ο καθένας μας μπορεί να συμβάλει στη προστασία του πλανήτη και αυτό είναι καλό να το διδάξουμε στις μελλοντικές γενιές.

# data[].attributes.headline
Στεφανία Κωνσταντινίδου

# data[].attributes.subject
Στεφανία Κωνσταντινίδου

# data[].attributes.body
Καλημέρα στην ομάδα! Ονομάζομαι Κωνσταντινίδου Στεφανία, είμαι νηπιαγωγός στο 5ο Νηπιαγωγείο Ελευθερίου Κορδελιού με 28 χρόνια υπηρεσίας. Μου αρέσει να εμπλουτίζω τις γνώσεις μου πάνω στο αντικείμενο μου, η συνεργασία, η αλληλεπίδρασή με συναδέλφους και η ανταλλαγή απόψεων και γνώσεων.

Φέτος το 2023, με την ενθάρρυνση της πολύ καλής συναδέλφου Αγγελικής, έκανα εγγραφή για πρώτη φορά στην πλατφόρμα αυτή θέλοντας να γνωρίσω τη διαδικασία συμμετοχής σε  eTwinning πρόγραμμα.

Η κλιματική αλλαγή είναι ένα ζήτημα που βιώνουμε όλοι και πιστεύω ότι μέσα από τον προβληματισμό και το παιχνίδι τα παιδιά θα καταφέρουν να δώσουν λύσεις για να σωθεί η Δρακοχώρα.

Ελπίζω να έχουμε ένα όμορφο ταξίδι.

Ευχαριστώ για την αποδοχή συμμετοxής μου στο έργο και στην ομάδα αυτή! Εύχομαι να έχουμε μια υπέροχη συνεργασία!

# data[].attributes.headline
Χρυσούλα Ζιώγα

# data[].attributes.subject
Χρυσούλα Ζιώγα

# data[].attributes.body
Γειά σας!!! Είμαι η Χρυσούλα (Χρύσα) Ζιώγα. Εργάζομαι στο 2ο Νηπιαγωγείο Κυμίνων. Μου αρέσει η δουλειά μου γιατί μεταξύ των άλλων τα παιδιά πάντα σε ξαφνιάζουν καθημερινά, σου δίνουν την δυνατότητα να πειραματιστείς με θέματα και αντικείμενα και να μάθεις μαζί τους.

Το θέμα της κλιματικής αλλαγής πάνω στο οποίο θα δουλέψουμε και θα συνεργαστούμε είναι πιο επίκαιρο από ποτέ.

Ευχαριστούμε την κ. Σάσα για την πρόσκληση που μας έκανε και την ευκαιρία που μας έδωσε να συμμετέχουμε στην ομάδα και στο έργο.

# data[].attributes.headline
Αθανασία Φλόκα

# data[].attributes.subject
Αθανασία Φλόκα

# data[].attributes.body
Γεια σας!

Είμαι η Αθανασία Φλόκα και εργάζομαι στο 6ο Νηπιαγωγείο Πολίχνης, μαζί με την Κατερίνα Κωνσταντινίδου.Με τη Σάσα συνεργαζόμασταν 14 χρόνια και την ευχαριστώ πολύ για την πρόσκληση.Φέτος έχω αναλάβει το ολοήμερο τμήμα και είναι η πρώτη φορά που θα συμμετάσχω σε πρόγραμμα Etwinning.

Η κλιματική αλλαγή αποτελεί επείγουσα απειλή για τον πλανήτη μας και είναι γεγονός ότι όλοι θα επηρεαστούμε από αυτή. Ελπίζω και εύχομαι να ευαισθητοποιήσουμε τα παιδιά για να βοηθήσουν το Χουρχούρη να σώσει τη Δρακοχώρα.

Καλή μας αρχή σ' αυτή τη συνεργασία!

# data[].attributes.headline
Αγγελική Ταβάγειου

# data[].attributes.subject
Αγγελική Ταβάγειου

# data[].attributes.body
Γει α σας, είμαι η Αγγελική και φέτος εργάζομαι στο 5ο Νηπιαγωγείο Ελευθερίου Κορδελιού… Ευχαριστώ πολύ στη Στέλλα που μου έκανε την πρόταση να πάρω μέρος στο συγκεκριμένο πρόγραμμα που έχει ένα τόσο σημαντικό κι ενδιαφέρον θέμα…. χαίρομαι που θα γνωριστούμε και θα συνεργαστούμε ελπίζοντας πως θα βοηθήσουμε το δράκο Χουρχούρη  να σώσει τη Δρακοχώρα!!!

Πραγματικά ανυπομονώ να γνωρίσω τον Χουρχούρη, να τον συστήσω στους μαθητές μου και να αρχίσουμε τη δράση!!!

Καλή μας αρχή και καλό μας ταξίδι!!!

# data[].attributes.headline
Στέλλα Λυτσιούση

# data[].attributes.subject
Στέλλα Λυτσιούση

# data[].attributes.body
Γειά σας! Είμαι η Στέλλα, νηπιαγωγός και εργάζομαι για πρώτη χρονιά στο 9ο Νηπιαγωγείο Καλαμαριάς, το οποίο είναι πολυδύναμο. Χαίρομαι πολύ που αποδέχτηκα την πρόσκληση-πρόκληση της Σάσας να συμμετάσχω στο πρόγραμμα αυτό. Η σύνθεση της ομάδας είναι πολύ καλή και είμαι σίγουρη ότι και το αποτέλεσμα θα είναι πολύ όμορφο, αληθινά συνεργατικό και δημιουργικό. Έχω ήδη αγαπήσει τον Δράκο Χουρχούρη και ανυπομονώ να δω τις αποστολές που θα μας αναθέσει!

# data[].attributes.headline
Ζωή Μπαλτζίδου

# data[].attributes.subject
Ζωή Μπαλτζίδου

# data[].attributes.body
Γεια σας!

Είμαι η Ζωή και εργάζομαι ως νηπιαγωγός στο 20ο Νηπιαγωγείο Θεσσαλονίκης. Είναι ένα πολυθέσιο νηπιαγωγείο και συνεργάζομαι με τη Σάσα που είναι διευθύντρια σ' αυτό. Έχω ένα τμήμα με 22 νήπια και προνήπια. Είναι η πρώτη φορά που θα συμμετέχω σε πρόγραμμα etwinning και ανυπομονώ. Η κλιματική αλλαγή ένα θέμα πολύ επίκαιρο, επιβάλλει προβληματισμούς και δράσεις και ο Δράκος Χουρχούρης θα μας δώσει τα πατήματα να μάθουμε , να παίξουμε και να προσπαθήσουμε να βρούμε λύσεις. Ελπίζω και εύχομαι μαζί με τα παιδιά να βοηθήσουμε να σωθεί η Δρακοχώρα. Ευχαριστώ θερμά τις συναδέλφισσες για τη συνεργασία και τις πολύ δημιουργικές ιδέες.

# data[].attributes.headline
Μερενίδου Μάρθα 

# data[].attributes.subject
Μερενίδου Μάρθα 

# data[].attributes.body
Σας χαιρετώ!

Χαίρομαι που θα συνεργαστώ με έμπειρες συναδέλφισσες και εύχομαι να συνταξιδέψουμε σε αυτό το πρόγραμμα αποκομίζοντας μόνο θετικά συναισθήματα βάζοντας και εμείς ένα μικρό λιθαράκι σένα τέτοιο μεγάλο παγκοσμίως ζήτημα της κλιματικής αλλαγής, ευαισθητοποιώντας τους μικρούς μαθητές. Είμαι νηπιαγωγός στο 9ο Νηπιαγωγείο Καλαμαριάς και θα συνεργαστώ με τη Διευθύντριά μου τη Στέλλα τη Λυτσιούση έχοντας στο τμήμα 22 παιδιά .

# data[].attributes.headline
Κατερίνα Κωνσταντινίδου

# data[].attributes.subject
Κατερίνα Κωνσταντινίδου

# data[].attributes.body
Γειά σας!

Είμαι η Κατερίνα, νηπιαγωγός στο 6ο Νηπιαγωγείο Πολίχνης εδώ και 12 χρόνια. Η εμπειρία μου με προγράμματα etwinning είναι περιορισμένη. Όσο για την κλιματική αλλαγή, θεωρούσα πως είναι θέμα δύσκολο να επεξεργαστεί κανείς στο Νηπιαγωγείο. Όμως μετά τις εφιαλτικές καταστάσεις που βιώνουμε όλο και σε μεγαλύτερη συχνότητα και ένταση παγκοσμίως, αποφάσισα να το τολμήσω.

Συνεργάζομαι με την Αθανασία Φλόκα σε ένα τμήμα με 19 υπέροχα παιδιά.

Πολύτιμος βοηθός μας φέτος είναι ο γλυκύτατος Χουρχούρης, που δυστυχώς το τελευταίο διάστημα χάσαμε τα ίχνη του!

Σ' ένα γράμμα που μας άφησε λέει πως σύντομα θα επικοινωνήσει μαζί μας και από τότε περιμένουμε νέα του...Πού να είναι; Τι του συμβαίνει; Κάτι μου λέει πως η νονά του, Σάσα Παπατζιάμου, εμπλέκεται σε αυτό το μυστήριο...Τώρα που το σκέφτομαι...ίσως κι εσείς!

Τα παιδιά κι εγώ ανυπομονούμε να τον ξαναδούμε και να ζήσουμε μαζί του νέες περιπέτειες.

Τι καλά που η παρέα μας θα μεγαλώσει μαζί σας!

# data[].attributes.headline
Αναστασία Παπατζιάμου

# data[].attributes.subject
Αναστασία Παπατζιάμου

# data[].attributes.body
Αγαπητές συναδέλφισσες και συνεργάτιδες του έργου, είμαι η Σάσα, και εργάζομαι ως νηπιαγωγός από το 1996. Φέτος, για πρώτη χρονιά, εργάζομαι στο 20ο Νηπιαγωγείο Θεσσαλονίκης, το οποίο είναι ένα πολυθέσιο νηπιαγωγείο με τέσσερα πρωινά τμήματα και τρία ολοήμερα. Χαίρομαι πολύ που θα συνεργαστώ και πάλι με τις αγαπημένες μου συναδέλφισσες από το 6ο Νηπιαγωγείο Πολίχνης, στο οποίο εργάστηκα για 15 ολόκληρα χρόνια. Επίσης, θα συνεργαστώ με πολύ καλές φίλες, και βέβαια, χαίρομαι ιδιαίτερα που θα γνωρίσω κι άλλες νηπιαγωγούς με μεράκι, ιδέες και κέφι! Τέλος, ελπίζω να συνεισφέρω όσο μπορώ, όχι μόνο στην υλοποίηση του προγράμματος, αλλά και στην αντιμετώπιση του φαινομένου της κλιματικής αλλαγής, που αποδεικνύεται όλο και πιο απειλητικό. Η Δρακοχώρα πρέπει να σωθεί, ας βοηθήσουμε τον Χουρχούρη! Ευχαριστώ πολύ την Κατερίνα Κωνσταντινίδου, που έδωσε το έναυσμα για αυτή τη συνεργασία!